Általános tájékoztatónk a CASCO biztosításról

Miért van szükség casco-ra?

A kötelező gépjármű-felelősségbiztosítás csak azokat a károkat téríti meg, amit mi okozunk egy másik autónak. Így, ha véletlenül kárt okozunk, akkor a saját gépjárművünkben keletkezett kárt nem téríti meg nekünk senki, csak a **casco** biztosítás. Ezen felül a viharok, vagy más természeti jelenségek okozta károk megtérülését is csak a **casco** biztosítja. Az autó, de a motorok vagy bármi más gépjármű jelentős anyagi értéket képviselnek, így pótlásuk vagy helyrehozataluk költsége nagyon megterhelheti egy család vagy vállalkozás kasszáját.

### Mikor téríti meg a casco a káromat?

A **teljeskörű casco** biztosítás kártérítést fizet, ha a gépjárművet ellopják (lopáskár) vagy megsérül (töréskár). A**teljeskörű casco** biztosítások ezen kívül tartalmaznak elemi kárra nyújtott szolgáltatást, ami a természeti jelenségek okozta kár esetén térít, pl. villámcsapás, jégeső, valamint részlopásra is fedezetet nyújtanak, pl. ha a rádiót ellopják az autóból. Ma már lehetőség van ezekből a szolgáltatási csoportokból csak részfedezetre biztosítani a gépjárművet, így pl. garázsban álló autóra csak törés **casco**biztosítást kötni, melynek díja kedvezőbb.

### Hitelre (részlet, lízing) vásárolt autó, vagy motorkerékpár esetén, mit érdemes tudni a casco-ról?

A legfontosabb tudnivaló, hogy **casco** nélkül a **gépjármű ellopása** vagy **totálkárossá törése** esetén nem csak a gépjárművét veszíti el, de ráadásul még a fennmaradó hiteltartozást is ki kell fizetnie egy összegben. Természetesen azért általában van ilyenkor lehetőség a bankkal megegyezni a további részletfizetésben, de még évekig fizetni a hitelt egy autóra, amit rég elloptak, igen megterhelő anyagilag. Ezért a finanszírozott autónál nagyon fontos a **casco** biztosítás, ami ilyen esetben megtéríti a kárt. Azonban azt sem árt tudni, hogy a finanszírozó bank számára a teljeskörű **CASCO** biztosítás megkötése és a bank kedvezményezettként megjelölése a fontos, ezért finanszírozott gépjárműveknél is érdemes tájékozódni a**casco** biztosítási díjakról, hiszen a magas biztosítási költség a hitel részletei mellett igen megterhelő lehet anyagilag.

### Több éve van casco biztosításom, de már nem tudom fizetni, mit tegyek?

Az utóbbi pár évben a **casco** biztosítások díjai jelentős mértékben csökkentek, a piaci árverseny miatt. Továbbá megjelentek olyan termékek, melyekkel a használt gépjármű tulajdonosok igényeit igyekeznek kiszolgálni a biztosítók. Ha a gépjárművön van még hiteltartozás, akkor is érdemes kiszámítani a **teljeskörű** **casco** biztosítások díjait, mert könnyen lehet, hogy ugyanolyan feltételekkel ma már sokkal kedvezőbb díjon lehet megkötni a **casco** biztosítást. Ha a gépjárművön már nincs márkagarancia, aminek feltétele a márkaszervizben történő javíttatás, akkor érdemes az úgynevezett költségtérítéses **casco**termékek között válogatni, hiszen azok is teljeskörű **casco** biztosítások, amit a finanszírozó elfogad, de kedvezőbb díjúak. Specialitásuk, hogy a szerződésben előre meghatározott összeget térítenek például a szerviz óradíjára, ami általában fedezi a nem márkaszervizben történő javíttatás óradíját. Ha a gépjármű már nem finanszírozott, akkor lehetősége van korlátozott szolgáltatású (**lopás casco, törés casco, elemi kár casco**)**casco** biztosítások között válogatni, igényeinek megfelelően. Társaságunk alkuszként azonban a díjcsökkentés érdekében az önrész megemelését nem javasolja, hiszen kár esetén a megemelt önrész igen megterhelő lehet anyagilag, és a fenti lehetőségek sokszor elegendőnek bizonyulnak a biztosítási díj megfelelő mértékű csökkentésére.

### Hogyan válasszak casco biztosítást?

Először is gondolja végig, hogy **teljeskörű casco**biztosításra van-e igénye vagy elegendő Önnek egy **korlátozott szolgáltatású casco**termék. Utána az önrész kiválasztásához azt kell felmérnie, hogy mekkora az az összeg, amit kár esetén még különösebb teher nélkül ki tud fizetni. A fizetési mód és gyakoriság változtatásával további díjkedvezményeket érhet el, ezért ha van lehetősége, javasoljuk az éves, inkasszós díjfizetési mód és gyakoriság választását. A **casco**biztosítások szolgáltatásukban is eltérhetnek, ezért kérje kollégáink segítségét a casco termékek kiválasztása kapcsán, akár személyesen látogat el ügyfélszolgálatunkra, akár Call Centerünkön keresztül köti meg CASCO biztosítását.

### Mi az a casco önrész?

A **casco önrész** az az összeg, amit kár esetén Önnek kell kifizetnie a javító szerviz részére, illetve amit levon lopás esetén a biztosító a kártérítés összegéből. Ezért nagyon fontos, hogy olyan önrészt válasszon, amit kár esetén nagyobb gond nélkül ki tud fizetni. Ma már létezik úgynevezett önrész biztosítás is, aminek a megkötésével a **casco önrészt** is megtéríti Önnek a biztosító. [Önrész biztosítás megkötésére](https://cascobiztositas.clb.hu/kalkulator/onreszbiztositas) a CLB weboldalán is van lehetsősége. A **casco biztosítások** esetén meghatároznak a biztosítók egy önrész százalékot, és egy minimum értékhatárt. Azaz a kár összegének a meghatározott százalékát (10 vagy 20 általában), de legalább a minimumként vállalt önrészt kell Önnek fizetnie, káronként. Ettől általában eltér az üvegtörés, azaz a megtört szélvédő, vagy oldalüvegek cseréjekor, javításakor kisebb, vagy csak a százalékban meghatározott önrészt kell Önnek fizetnie. Érdemes arra is ügyelni, hogy vannak biztosítók, ahol akár dupla önrészt is levonhatnak bizonyos esetekben, ezért mindenképpen javasolt a megkötni kívánt termék biztosítási feltételeit, de legalább a termék összehasonlításunkban szereplő információkat végigolvasni.

### Hogy működik a casco felmondás?

Ha biztosítót szeretne váltani, akkor **casco**esetében is érdemes azt biztosítási évfordulóval megtenni. Az évforduló általában a **casco** biztosítás megkötését követő hónap első napja, de ettől el is térhetnek egyes biztosítók. A **casco**kötvényben azonban mindes esetben fel kell tüntetni a biztosítási évfordulót is. A kötelező biztosítás felmondási szabályai a **casco**esetén is érvényesek, azaz az évforduló előtt legalább 30 nappal, írásban mondható fel a szerződés. Írásbelinek minősül a fax is, ha megőrzi a fax bizonylatot, azonban az e-mail nem. Azért is érdemes a **casco**évfordulójával biztosítót váltani, mert ilyenkor mentesül a gépjármű szemléje alól, hiszen folyamatos biztosítási fedezetben tartotta gépjárművét.

### Mire kell figyelnem a casco biztosítás megkötésekor?

A **casco biztosítás**ok esetén először is a gépjármű pontos kiválasztása és a tartozékok helyes megadása a legfontosabb, hiszen az így kiválasztott gépjárműre vállalja a fedezetet a biztosító. **Casco** díjkalkulátorunkban segítséget adunk Önnek, hogy az Eurotax katalógusa alapján meg tudja határozni a pontos autótípust. A forgalmi engedélyben szereplő adatok alapján a lehetséges gépjárművek körét a lehető legjobban szűkítjük, hogy Önnek csak pár autóból kelljen kiválasztania a sajátját. A gépjármű tartozékai esetén ma már a legtöbb biztosító nem az extraként beszerelt tartozékokat vizsgálja, hanem konkrétan meghatározott tartozék lista (pl. légkondi, elektroakusztika, xenon lámpa, bőrülés) alapján számol fel pótdíjat, ha az van a gépjárműben, akár széria, akár extra berendezésként. Érdemes figyelni itt is az adott termék feltételeire, mert vannak termékek, ahol például az elektroakusztikai berendezést maximum 150.000 Ft-ig biztosítják. Fontos, hogy a díjszámítás előtt is pontos, a forgalmi engedélyben szereplő adatokat adjon meg, mert minden kérdés befolyásolja a **casco biztosítás díját**. Az önrész és a megfelelő termék kiválasztása után a szerződéskötéshez szükséges adatok megadásakor is ügyeljen azok pontosságára. Fontos, hogy a gépjármű mindkét, eredeti gyári kulcsa az Ön birtokában legyen, mert a **casco biztosítások lopáskockázatra** vonatkozó fedezete csak ebben az esetben érvényes. Ha nincs meg a két gyári kulcs, akkor a gépjármű zárcseréjét meg kell csináltatni, hiszen az eredeti gyári kulcs bárkinek a birtokában lehet és így könnyedén eltulajdoníthatja gépjárművét.

Nem találta meg kérdésére a választ? Tegye fel szakértőnknek az info@nbakft.hu e-mail címen keresztül és mi rövidesen megválaszoljuk Önnek!